সমতা, নদী অববাহিকার দৈর্ঘ্য এবং জনসম্পৃক্ততার ভিত্তিতে তিস্তা নদীর পানি বণ্টন চূড়ান্ত হয়েছিল। এতে প্রাধান্য দেয়া হয়েছিল তিস্তা নদী অববাহিকায় মানুষের বসবাস ও নদীকেন্দি ক কৃষিনির্ভরতা। হিস্যার উভয় সরকারের সর্বোচ্চ পর্যায়ে নির্ধারিত হওয়ার কথা রয়েছে। তবে, তিস্তা নদী প্রবাহের জন্য ২০ ভাগ পানি রেখে পানির হিস্যা বাকি প্রবাহের ৪৮ ভাগ বাংলাদেশ ও ৫২ ভাগ ভারত নেয়ার একটি প্রস্তাবনা রয়েছে। তবে বাংলাদেশ সবসময় সমান সমান পানির হিস্যার বিষয়ে ভারতের কাছে দাবি জানিয়ে এসেছে। প্রথমে ১৫ বছর মেয়াদী অন্তর্বর্তীকালীন চুক্তি হওয়ার প্রস্তাবনা রয়েছে। পরবর্তী সময়ে পানি প্রবাহ পর্যবেক্ষণ করে একটি দীর্ঘমেয়াদি চুক্তি সম্পাদন করা হবে।